Ego Alaidis, ducissa Burgundię, omnibus notum facio quod cum monachi Longivadi conquererentur de preposito de Empnay, eo quod annuatim capiebat unam carigitam feni in pratis suis que pertinent ad grangiam suam, quę vocatur Grandis Boscus, dicens quam dux Burgundię dictam charveatam in illius pratis debebat habere annuatim. Ego inquisivi super hoc rei veritatem a senioribus de Empnay; igitur testificati fuerunt quod dux in hoc quod suprascriptum nullum ommino jus habebat, propter quod ego dictos monachos, de consilio prudentium, in perpetuum ab hujusmodi exauctione absolvi liberaliter et benigne. Actum anno Domini M°CC°XIX° mense augusto.